Zápisnica

zo zasadnutia komisie školstva, kultúry a športu
konanej dňa 16.5. 2013

Prítomní: podľa  prezenčnej listiny
Ospravedlnení: Ing. Pavol Šmilňák

PROGRAM:
  
1.	Návrh na  schválenie  uzatvorenia  Dodatku č.1 k Nájomnej  zmluve so
      Základnou    umeleckou   školou,  Exnárova   6,  821 03     Bratislava     2      
      v objekte   prenajímateľa  Materskej  školy, Bancíkovej    2,    821 03 a   
      Bratislava  2  z dôvodu    hodného osobitného zreteľa
2.	Návrh    na      II. zmenu  rozpočtu mestskej časti Bratislava – Ružinov na
       rok 2013
                    3.    Rôzne

K bodu 1/

       Predložený  materiál uviedla  riaditeľka  MŠ  Bancíkovej  2  PaedDr. Jana  Bolebruchová.
Návrh  na  schválenie  uzatvorenia  Dodatku č.1 k Nájomnej  zmluve uzatvorenej dňa 12.09.2012  so  Základnou  umeleckou  školou,  Exnárova 6,  821 03 Bratislava 2 v objekte prenajímateľa  Materskej  školy, Bancíkovej 2, 821 03 Bratislava 2, v ktorom  budú zakotvené zmeny týkajúce sa doby nájmu z doby určitej na dobu neurčitú a  skončenia nájomného vzťahu zo strany prenajímateľa a zo strany nájomcu výpoveďou bez udania dôvodu s dvojmesačnou výpovednou lehotou a  zmeny súvisiace so zmenou, zrušením a nahradením príslušných ustanovení tejto nájomnej zmluvy, ktorých sa tieto zmeny budú týkať z dôvodu hodného osobitného zreteľa.
      Členovia komisie jednohlasne vzali predložený materiál na vedomie a odporučili schváliť v MZ.

K bodu 2/

     Predložený  materiál uviedol Ing. Miroslav Kňažko  ved. ekonomického odboru.
Rozpočet aj po navrhovanej úprave plne rešpektuje platnú legislatívu upravujúcu rozpočtové pravidlá územnej samosprávy a celková bilancia jeho príjmov a výdavkov zostáva vyrovnaná. Doterajší vývoj rozpočtového hospodárenia i jeho očakávaný vývoj do konca rozpočtového roka si však vyžadujú úpravu niektorých príjmových a výdavkových položiek.
Kľúčové faktory odrážajúce sa v predkladanom návrhu na zmenu rozpočtu sú :
•	potreba operatívnych presunov medzi jednotlivými príjmovými a výdavkovými položkami v zmysle §14 ods. 2 zákona  č.583/2004 Z.z. v znení neskorších predpisov,
•	úprava jednotlivých položiek príjmov a výdavkov podľa ich skutočného resp. očakávaného plnenia,
•	prerozdelenie vlastných zdrojov, uvoľnených z titulu získania štátnej dotácie na zariadenia sociálnych služieb, na iné rozpočtové priority MČ. V marci 2013 totiž došlo iba k navýšeniu príjmov a výdavkov na zariadenia sociálnych služieb vo výške získanej štátnej dotácie. Zdroje MČ, ktoré sa z dôvodu získania tejto dotácie uvoľnili boli tak dočasne ponechané v kapitole Sociálne zabezpečenie a to až do rozhodnutia o ich použití na iné výdavkové priority MČ.       
Členovia komisie jednohlasne vzali predložený materiál na vedomie.

K bodu 3/

     Tajomníčka komisie informovala členov  o podujatiach, ktoré v najbližšom čase  pripravuje mestská časť Bratislava - Ružinov:
 Deň detí, ktorý sa uskutoční 31.5.2013 o 10,00 h organizovane pre Materské školy Ružinova / príhovor, odovzdanie darčekov – kolobežka, sladkosti – kult. program cca do 11,30 h/ a v popoludňajších hodinách  o 14, 00 pre verejnosť / príhovor, sladkosti pre deti, kult. program/ , na Areáli hier Radosť na Štrkovci
Deň otcov – 16.6.2013 zábavno-športové podujatie pre celé rodiny /privítanie, športové turnaje, detské súťaže/, na Areáli netradičných športov na Pivoňkovej ul.

                                                                                                 Ing. Martin Klementis v.r.
                                                                                                     podpredseda komisie     

V Bratislave,  17. 5. 2013
Zapísala,  Mgr. M. Bartáková